Bestyrelsens sammensætning – uændret fra 2017.

2018 var et endnu roligt år for foreningen.

Fællesarealet er blevet passet af vores gartner gennem mange år. I 2017 sparede vi penge til græsslåning, fordi sommeren var meget våd og i 2018 har det været modsat – den tørre og varme sommer betød, at græsset ikke voksede og derfor ikke skulle slås så tit.

Vi har med gartneren drøftet en mulig opfyldning af de områder af fællesarealet langs stien, som oversvømmes, når det regner mere end normalt. Gartneren hævder, at det vil blive en meget dyr løsning og vil generelt ikke anbefale det. Vi har endnu ikke været i dialog med Kommunen omkring evt dræning.

Fællesarealet er efter Bestyrelsen opfattelse i tilfredsstillende stand – og der er pt. ikke planer om større tiltag.

Legepladsen har fået eftersyn uden særlige anmærkninger. John Grønsund har for beskedne midler udført småreparationer. Tak for det, John.

Der er opsat 13 ”Hunde-skilte” ved alle stikveje – vi håber det hjælper til at gæstende hunde-ejere bliver mindet om at rydde op efter deres hundes besøg i vores område.

Bestyrelsen henstiller til, at alle medlemmer og gæster i området overholder principperne for at al parkering og henstillen af biler foregår på stikveje og vendepladser, så Grundtvigsvej holdes fri. Endvidere en opfordring til fortsat at have fokus på at holde lav hastighed ved kørsel i området af hensyn til de mange bløde trafikanter, som trods flittig brug af stisystemet af og til færdes på Grundtvigsvej og stikveje.